
Obvestilo o razpisu volitev v Uradniški svet in poziv h kandidaturi


[bookmark: _Hlk68685977]Uradniški svet v skladu z določbami Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C in 203/20 – ZIUPOPDVE, v nadaljnjem besedilu: ZJU) skrbi za izvajanje izbire z zakonom taksativno določenih uradnikov na položajih in vladi ter državnemu zboru daje mnenja o predpisih, ki urejajo uradniški sistem in položaj uradnikov.

[bookmark: _Hlk69038281]Uradniški svet je sestavljen iz dvanajstih članov, pri čemer tri člane izvolijo izmed sebe uradniki z nazivom prve in druge stopnje v organih državne uprave (torej uradniki, imenovani v naziv sekretar ali višji sekretar oziroma v primerljive nazive pripadnikov Slovenske vojske, diplomatov, policistov, paznikov, carinikov, inšpektorjev in drugih uradnikov s posebnimi pooblastili in dolžnostmi, ki so določeni s posebnim zakonom ali z uredbo vlade; organ državne uprave je ministrstvo, organ v sestavi ministrstva, vladna služba in upravna enota). 

Ker bo v avgustu 2021 trenutni sestavi Uradniškega sveta potekel šestletni mandat, je predsednik Republike Slovenije Borut Pahor v Uradnem listu RS št. 51/2021 z dne 2. 4. 2021 z odlokom razpisal volitve v Uradniški svet, ki bodo potekale 1. junija 2021 in imenoval Volilno komisijo za volitve članov Uradniškega sveta (v nadaljnjem besedilu: Volilna komisija).
[bookmark: _Hlk68868538]

Volilni upravičenci

Pravico voliti za člana Uradniškega sveta imajo vsi uradniki z nazivom prve in druge stopnje v organih državne uprave, ki so v ustrezen naziv imenovani na dan volitev in ki so vpisani v volilni imenik (v nadaljnjem besedilu: volilni upravičenec).

Volilni imenik na podlagi podatkov iz centralne kadrovske evidence vodi Ministrstvo za javno upravo (v nadaljnjem besedilu: MJU), razen volilnega imenika za uslužbence Slovenske obveščevalno-varnostne agencije, ki ga vodi služba Slovenske obveščevalno-varnostne agencije, pristojna za kadrovske zadeve. Vsak volilni upravičenec ima pravico vpogleda v volilni imenik pri MJU in pravico pisno zahtevati popravek, če sam ali kdo drug ni vpisan v imenik oziroma je vpisan kdo, ki nima pravice voliti, ali če so napačno vpisani osebni podatki. Popravek lahko zahteva do vključno 24. maja 2021.


Postopek kandidiranja

Pravico kandidirati za člana Uradniškega sveta ima vsak volilni upravičenec.

Vsi obrazci so objavljeni na spletni strani www.uradniskisvet.si .

Kandidate za člane Uradniškega sveta predlagajo volilni upravičenci pisno oziroma se predlagajo sami. Rok za posredovanje kandidatur začne teči 21. aprila 2021, zadnji dan za vložitev kandidature pa je 11. maj 2021. 

[bookmark: _Hlk69205035]Kandidatura se vloži pri Volilni komisiji pisno, in sicer po elektronski pošti na naslov: gp.mju@gov.si ali na naslov: MJU, Volilna komisija za volitve članov Uradniškega sveta 2021, Tržaška 21, Ljubljana s pripisom »Kandidatura – volitve v Uradniški svet 2021«.

[bookmark: _Hlk69115509]Popolna kandidatura mora prispeti na sedež Volilne komisije najkasneje 11. maja 2021, in sicer fizično ali po elektronski pošti. Volilna komisija kandidature pregleda po vrstnem redu prejema. Če kandidatura ni popolna, jo zavrne in o tem obvesti predlagatelja oz. kandidata, ki jo lahko v roku ponovno vloži.

Kandidatura je popolna, če vsebuje naslednje podatke:
· obrazec »Soglasje oziroma kandidatura 2021«,
· najmanj trije izpolnjeni in podpisani obrazci »Podpora kandidaturi 2021«,
· kontaktni podatki (elektronski naslov) predlagatelja oziroma kandidata, če gre za samopredlaganje.

Vsak volilni upravičenec lahko podpre kateregakoli kandidata, ki ga ima pravico voliti, na način, da izpolnjen in podpisan obrazec odda predlagatelju oziroma kandidatu, ki priloži obrazce h kandidaturi. Vsak volilni upravičenec lahko predlaga oziroma podpre samo enega kandidata. Če bo posamezni volilni upravičenec podprl več kandidatov, bo Volilna komisija upoštevala tisto podporo, ki bo priložena prvo vloženi kandidaturi. Predlagatelj, ki vloži kandidaturo oz. kandidat v primeru samopredlaganja je odgovoren za verodostojnost priloženih obrazcev. 

[bookmark: _Hlk69205439]Najpozneje 15 dni pred dnem glasovanja Volilna komisija objavi kandidatno listo. Na kandidatno listo se uvrstijo kandidati, ki so jih podprli najmanj trije volilni upravičenci. Če je število kandidatov večje, kot jih je mogoče vpisati na listo kandidatov, Volilna komisija uvrsti na kandidatno listo tiste kandidate, ki jih podpre največ volilnih upravičencev. Če ima več kandidatov enako najnižjo podporo, potrebno za uvrstitev na kandidatno listo, se kandidati za to mesto določijo z žrebom. Število kandidatov mora biti večje kot število članov, ki se jih voli, vendar največ štirikrat tolikšno kot je število članov, ki se jih voli. Volilna komisija oblikuje listo kandidatov tako, da so na njej najmanj 4 in največ 12 kandidatov. Vrstni red kandidatov na kandidatni listi se določi z žrebom.


Glasovanje

Volitve so neposredne in tajne, Volilna komisija bo naknadno določila in objavila seznam volišč in volilnih odborov. Volitve bodo potekale 1. junija 2021 od 8:00 do 14:00.

Do vključno 21. maja 2021 lahko volilni upravičenci vložijo zahtevek za glasovanje po pošti, in sicer tako, da na elektronski naslov gp.mju@gov.si (uslužbenci SOVA na poseben naslov) posredujejo zahtevek za volitve po pošti na predpisanem obrazcu.[footnoteRef:1] Volilnemu upravičencu bo posredovano volilno gradivo in le-to označeno v volilnem imeniku, zato mu ne bo dovoljeno glasovati osebno na volišču.  [1:  Zahtevek mora prispeti na elektronski naslov gp.mju@gov.si najpozneje 21. maja 2021 do 23:59.] 


[bookmark: _Hlk69205642][bookmark: _Hlk69035839]V volilnem gradivu bo volilna karta in glasovnica ter navodilo za glasovanje. Veljavne bodo tiste glasovnice, katerim bodo priložene volilne karte in bodo na naslov MJU, Volilna komisija za volitve članov Uradniškega sveta, Tržaška 21, 1000 Ljubljana s pripisom »Glasovnica – volitve v Uradniški svet 2021« prispele po pošti najpozneje 2. junija 2021 do 12:00, pri čemer mora biti iz poštnega žiga razvidno, da so bile na pošto oddane najkasneje 1. junija 2021 pred 14:00. 

Glasovanje po pošti bo omogočeno tudi volilnim upravičencem, ki so razporejeni na delo v tujino. V ta namen bo Volilna komisija po depešnem sistemu v sodelovanju z Ministrstvom za zunanje zadeve in Ministrstvom za obrambo na diplomatsko-konzularna predstavništva posredovala uradne prazne glasovnice in volilne karte, ki jih bo volilnim upravičencem razdelil vodja posameznega diplomatsko-konzularnega predstavništva. Vodja posameznega diplomatsko-konzularna predstavništva o tem naredi uradni zaznamek. Če bo volilni upravičenec na dan glasovanja v Sloveniji in bi želel glasovati osebno, mora to do 21. maja 2021 sporočiti na gp.mju@gov.si. Volilna komisija mu bo omogočila osebno glasovanje samo v primeru, če bo iz uradnega zaznamka predstojnika izhajalo, da volilni upravičenec ni prevzel uradne prazne glasovnice in volilne karte.

Volilni upravičenci, ki so razporejeni na delo v tujino brez predhodne premestitve na Ministrstvo za zunanje zadeve: Volilna komisija bo navedene volilne upravičence po elektronski pošti pozvala, naj do vključno 30. aprila 2021 na gp.mju@gov.si sporočijo, če se bodo volitev udeležili osebno na volišču. Volilnim upravičencem, ki so razporejeni na delo v tujino brez predhodne premestitve na Ministrstvo za zunanje zadeve in ki ne bodo sporočili, da se bodo volitev udeležili osebno na volišču, bo volilno gradivo poslano po pošti na naslov, ki bo posredovan s strani posameznega organa. V tem primeru jim osebno glasovanje na volišču ne bo omogočeno.

[bookmark: _Hlk69037589]V volilnem gradivu bo volilna karta in uradna prazna glasovnica ter navodilo za glasovanje. Veljavne bodo tiste glasovnice iz tujine, katerim bodo priložene volilne karte in bodo na naslov MJU, Volilna komisija za volitve članov Uradniškega sveta, Tržaška 21, 1000 Ljubljana, Slovenija s pripisom »Glasovnica – volitve v Uradniški svet 2021« prispele po pošti najpozneje 9. junija 2021 do 12:00, pri čemer mora biti iz poštnega žiga razvidno, da so bile na pošto oddane najkasneje 1. junija 2021 pred 14:00. 

Predčasnega glasovanja ni. 

Volilna komisija bo po 9. juniju 2021 ugotovila izid glasovanja in izid volitev ter objavila poročilo. 

Volilna komisija poziva volilne upravičence h kandidiranju in predlaganju kandidatov za člane Uradniškega sveta.

                                                                                    mag. Tea Juratovec
                                                                       PREDSEDNICA VOLILNE KOMISIJE
                                                               ZA VOLITVE ČLANOV URADNIŠKEGA SVETA




Priloge:
obrazec »Soglasje oziroma kandidatura 2021«,
obrazec »Podpora kandidaturi 2021«,
obrazec »Zahtevek za glasovanje po pošti 2021«.
